СҚО-да биыл үш ауысымдық мектеп мәселесі толық шешіледі
DATE: 19:23, 21 Ақпан 2019 | GMT +5
TITLE: СҚО-да биыл үш ауысымдық мектеп мәселесі толық шешіледі
URL: https://kaz.inform.kz/news/sko-da-biyl-ush-auysymdyk-mektep-maselesi-tolyk-sheshiledi_a3500738/
META: DATE: 19:23, 21 Ақпан 2019 | GMT +5
TOTAL WORDS: 143
AUTHOR(S):
TEXT: Биыл облыстағы мектептерді жөндеуге бөлінетін қаржы көлемі 12 есеге ұлғаймақшы. 120 мектепті жөндеуге 5 млрд теңге бағытталады. Бұл жайында облыс әкімі Құмар Ақсақалов халық алдындағы есептік кездесуде мәлімдеді. «Көп жылдар бойы қаржының жоқтығынан мектептерді жөндеуге 400 млн теңге бөлініп келді. Биыл 120 мектепті жөндеуге 5 млрд теңге бөлінді. Бұл мектептерде 35 мың оқушы оқиды», - деді Құмар Ақсақалов. Қазір Петропавл қаласында 2 400 орынға шақталған 3 мектеп салынуда. Сөйтіп, үш ауысымдағы мектептердің мәселесі шешімін табады. Өңір басшысының айтуынша, облыстағы 3-6 жастағы балалардың барлығы балабақшамен қамтылған. Былтыр ашылған Оқушылар сарайында 1, 5 мың бала қосымша білім алады. Айта кетерлігі, «Digital URPAQ» сарайы - Елбасының солтүстікқазақстандық балаларға жасаған сыйы. Қазіргі уақытта мұнда роботтық техника, көркемөнер, мәдениет, ғылымдарды қамтыған 87 үйірме бар. Осының арқасында қосымша біліммен қамту 91% жетті. Сондай-ақ М. Қозыбаев атындағы СҚМУ-нің жаңа оқу-зертхана корпусы салынады. Студенттер үшін 2 мың орындық 5 жатақхана тұрғызылады
